
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Ceļu satiksmes drošības padomes nolikums" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Noteikumu projekts “Ceļu satiksmes drošības padomes nolikums” (turpmāk - Noteikumu projekts) precizē un papildina Ceļu satiksmes drošības padomes (turpmāk – Padome) sastāvu, darba organizāciju, priekšlikumu ceļu satiksmes negadījumu novēršanas (profilakses) pasākumiem kritērijus un Sauszemes transportlīdzekļu īpašnieku civiltiesiskās atbildības obligātās apdrošināšanas likuma 57.pantā noteikto līdzekļu pieprasījuma iesniegšanas kārtību, kā arī pieteikumu, pārskatu iesniegšanas kārtību un domnīcas darbu.
1.2. Mērķis
Mērķa apraksts
Aktualizēt padomes sastāvu un institūciju nosaukumus;
Precizēt Padomes darba organizāciju;
Precizēt un papildināt kritērijus priekšlikumiem ceļu satiksmes negadījumu novēršanas (profilakses) pasākumiem;
Precizēt Padomes domnīcas funkciju.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Padome ir konsultatīva institūcija, kuras darbības mērķis ir sekmēt vienotas valsts politikas izstrādi un īstenošanu ceļu satiksmes drošības jomā.
Pašlaik Padomes darbība ir reglamentēta ar Ministru kabineta 2019. gada 11. jūnija noteikumiem Nr. 245 "Ceļu satiksmes drošības padomes nolikums" (turpmāk – Nolikums), savukārt ar Noteikumu projektu tiek aizstāti iepriekšminētie Ministru kabineta noteikumi. Tādējādi precizējot un papildinot padomes darba organizāciju, tās sastāvu, ceļu satiksmes negadījumu novēršanas (profilakses) pasākumu kritērijus, kā arī domnīcas darbu.
Problēmas un risinājumi
Problēmas apraksts
Šobrīd Padomē ir 23 locekļi no dažādām institūcijām. Nolikums nosaka, ka Veselības ministriju, Tieslietu ministriju, Izglītības un zinātnes ministriju Padomē pārstāv valsts sekretārs un Finanšu ministriju Budžeta departamenta direktors. Ņemot vērā institūciju iesaisti ceļu satiksmes drošības jautājumu risināšanā un Padomes darbā, ar Noteikumu projektu tiek precizēts Padomes locekļu pārstāvības līmenis.
Ņemot vērā Padomes locekļu dalību Padomes sēdēs un tās domnīcā, nepieciešams pārskatīt arī Padomes locekļu sastāvu.
Risinājuma apraksts
Noteikumu projekts paredz, ka Veselības ministriju, Tieslietu ministriju, Izglītības un zinātnes ministriju un Finanšu ministriju Padomē pārstāv tās pilnvarots pārstāvis.
Ar Noteikumu projektu padomes sastāvā tiek iekļauta Zemkopības ministrija.
Padome, izvērtējot nevalstiskās organizācijas ceļu satiksmes dalībnieku pārstāvības grupu, dalībnieku skaitu, līdzšinējo iesaisti ceļu satiksmes drošības politikas izstrādē, tostarp domnīcā un sadarbību ar starptautiskām organizācijām, kā arī līdzvērtīgu organizāciju darbību, var lemt par jaunu padomes locekļu iekļaušanu tās sastāvā.
Ar Noteikumu projektu Padomes sastāvā tiek iekļauta biedrība “Latvijas Pasažieru pārvadātāju asociācija”, biedrība “Latvijas Mobilitātes asociācija”, biedrība “Apvienība “ Pilsēta cilvēkiem””, biedrība “Auto Asociācija”, Transporta nelaimes gadījumu un incidentu izmeklēšanas birojs un izslēgta biedrība “Latvijas Riteņbraucēju apvienība”.
Līdz šim padomes sekretariāta funkcijas pilda Satiksmes ministrijas Sabiedriskā transporta pakalpojumu departaments, bet, ņemot vērā strukturālās izmaiņas Satiksmes ministrijā un departamenta nosaukumu maiņu no 2026.gada 1.janvāra, padomes sekretariāta funkcijas turpmāk pildīs Autosatiksmes departaments.
Problēmas apraksts
Pašlaik ir noteikts, ka priekšlikumi ceļu satiksmes negadījumu novēršanas (profilakses) pasākumiem iesniedzami līdz 31. janvārim. Ņemot vērā, ka priekšlikumi pasākumiem ir rūpīgi jāizvērtē un jāizskata domnīcā, kā arī par to atbalstīšanu lēmums jāpieņem Padomē, pēc kā pasākumu realizācija ietver tostarp iepirkumu organizēšanu, vizuālo materiālu izgatavošanu u.c. darbības, nepieciešams noteikt citu termiņu priekšlikumu iesniegšanai.
Vienlaikus šobrīd ir noteikts, ka ceļu satiksmes negadījumu novēršanas (profilakses) pārskatu (2. pielikums) iesniedz Padomes sekretariātā. Pamatojoties uz Padomes sēdē pieņemtajiem lēmumiem par finansējuma piešķiršanu, biedrība “Latvijas Transportlīdzekļu apdrošinātāju birojs” (turpmāk – LTAB) slēdz līgumus ar Padomes lēmumu atbalstītajiem finansējuma saņēmējiem. Saskaņā ar noslēgto līgumu noteikumiem finansējuma saņēmējiem ir jāsniedz LTAB atskaite par līdzekļu izlietojumu. Minētā atskaite no LTAB grāmatvedības viedokļa ir attaisnojuma dokuments, līdz ar to tā saņemšana ir būtiska. Diemžēl praksē novērojams, ka atskaites ne vienmēr tiek iesniegtas,  turklāt atbildīgo par projekta realizāciju noskaidrošana un atskaites pieprasīšana ir liels administratīvais slogs. Vienlaikus jānorāda, ka, ja LTAB nesaņem atskaiti, LTAB nav iespējams konstatēt, vai finansējuma saņēmējs izmantojis visus līdzekļus Padomes sēdē apstiprinātajam mērķim un vai tam nav pienākums atgriezt daļu no piešķirtā finansējuma LTAB kontā.
Risinājuma apraksts
Ar Noteikumu projektu tiek noteikts, ka priekšlikumus par Sauszemes transportlīdzekļu īpašnieku civiltiesiskās atbildības obligātās apdrošināšanas likuma 57. pantā paredzēto naudas līdzekļu izlietojumu nākamajā kalendārajā gadā realizējamiem ceļu satiksmes negadījumu novēršanas (profilakses) pasākumiem, iesniedz līdz kārtējā gada 1. novembrim.
Ar Noteikumu projektu tiek noteikts, ka ceļu satiksmes negadījumu novēršanas (profilakses) pārskatu iesniedz arī LTAB.
Problēmas apraksts
Atsevišķi Padomē atbalstītie pasākumi dažādu iemeslu dēļ reizēm netiek realizēti kalendārā gada ietvaros, bet tiek pārcelti uz nākamo gadu, lūdzot Padomi apstiprināt pasākuma izpildes turpināšanu nākamajā gadā vai finansējuma pārcelšanu uz nākamo gadu pasākuma realizācijai. Šādi gadījumi rada papildus administratīvo slogu visām iesaistītajām institūcijām, grūtības izsekot pasākuma realizācijas procesam un finansējuma izlietojumam.
Ņemot vērā minēto, sagatavojot pasākuma pieteikumu, iesniedzējam ir jāizvērtē, vai pasākumu iespējams realizēt kalendārā gada ietvaros. Ja tas nav iespējams, bet pasākumu iespējams sadalīt atsevišķos izpildes posmos, tad katram nākamajam posmam secīgajā gadā gatavojams jauns pieteikums finansējuma saņemšanai un padome par pasākuma nākamā posma realizāciju un finansējuma piešķiršanu lemj atsevišķi. Pieteikumā norādāms tāds finansējuma apjoms, kas nepieciešams konkrētā posma realizācijai.
Risinājuma apraksts
Ar Noteikumu projektu tiek noteikts, ka, gadījumā, ja pasākums nav realizējams gada ietvarā, tas sadalāms posmos, par katru nākamo posmu secīgajā gadā pieteikumu finansējuma piešķiršanai iesniedzot atsevišķi.
Problēmas apraksts
Iesniegtos priekšlikumus ceļu satiksmes negadījumu novēršanas (profilakses) pasākumiem nepieciešams izvērtēt, ņemot vērā plānošanas dokumentos iekļautos ceļu satiksmes drošības pasākumus, rīcības virzienus, aktuālo informāciju par ceļu satiksmes negadījumu un ceļu satiksmē konstatēto pārkāpumu skaitu, kā arī priekšlikumu ietekmi uz plānošanas dokumentos ceļu satiksmes drošības jomā ietverto mērķu izpildi.
Vērtējot priekšlikumus ceļu satiksmes negadījumu novēršanas (profilakses) pasākumiem, papildus nepieciešams ņemt vērā arī ceļu satiksmes drošības būtiskos veiktspējas indikatorus.
Risinājuma apraksts
Ar noteikumu projektu tiek noteikts, ka pieteikumus Padomes finansējuma piešķiršanai izskata domnīcā pirms lēmuma pieņemšanas Padomē.
Iesniedzot pieteikumu ceļu satiksmes negadījumu novēršanas (profilakses) pasākumiem, tajā jānorāda arī ceļu satiksmes drošības būtiskie veiktspējas indikatori.
Problēmas apraksts
Sagatavojot pieteikumu ceļu satiksmes negadījumu novēršanas un profilakses pasākumam, tā mērķis tiek sasaistīts ar ceļu satiksmes drošības plānošanas dokumentiem, tajos iekļautajiem uzdevumiem un rīcības virzieniem. Līdz ar to, lai realizētu konkrētu pasākumu, ir jābūt skaidram gan mērķim, kuru plānots ar šo pasākumu sasniegt, gan noteiktiem rezultatīvajiem rādītājiem, kas pierāda mērķa sasniegšanu.
Ņemot vērā, ka Eiropas Komisija sadarbībā ar dalībvalstīm dziļākai izpratnei par dažādiem jautājumiem, kas ietekmē kopējo ceļu satiksmes drošības sniegumu, ir izstrādājusi pirmos astoņus ceļu satiksmes drošības būtiskos veiktspējas indikatorus (KPI, https://baseline.vias.be/en/publications), pasākuma izpilde ir sasaistāma ar kādu no šiem indikatoriem. Līdz ar to, norādot konkrētus KPI, pasākuma autoram būs iespēja uzskatāmi ilustrēt realizētā pasākuma ietekmi uz ceļu satiksmes drošības kopējo veiktspēju.
Lai pasākuma realizācija, kuram finansējums tiek piešķirts ar Padomes lēmumu, būtu kvalitatīvs, efektīvs un atbilstošs plānošanas dokumentos noteiktajiem ceļu satiksmes drošības pasākumiem un rīcības virzieniem, ir nepieciešams noteikt rīcību gadījumos, ja pasākums nav realizēts atbilstoši paredzētajam, proti, mērķis nav sasniegts vai pasākuma ietekme uz ceļu satiksmes drošības kopējo veiktspēju ir minimāla.
Risinājuma apraksts
Ar noteikumu projektu tiek noteikts, ka Padome ir tiesīga lemt pieprasīt pasākuma realizācijai piešķirtā finansējuma atmaksu.
Problēmas apraksts
Nolikumā ir noteikts, ka Padome var izveidot satiksmes drošības ekspertu darba grupu (domnīcu), kuras mērķis ir nodrošināt ceļu satiksmes drošības procesa nepārtrauktību padomes sēžu starplaikos. Ņemot vērā līdzšinējo domnīcas darbu Padomes sēžu starplaikos un tās lomu ceļu satiksmes drošības jautājumu risināšanā, normatīvajā regulējumā nepieciešams precizēt tās definīciju un darbību.
Risinājuma apraksts
Ar Noteikumu projektu tiek noteikts, ka Ceļu satiksmes drošības padomes domnīca ir ceļu satiksmes drošības ekspertu darba grupa. 
Problēmas apraksts
Priekšlikuma ceļu satiksmes negadījumu novēršanas (profilakses) pasākumam iesniegšanai izskatīšanai Padomē nepieciešams iesniegt pieteikumu. Ņemot vērā līdzšinējo pieredzi, Padomei izskatot un lemjot par pasākumiem, nepieciešams aktualizēt un pilnveidot esošo iesniedzamās informācijas apjomu.
Risinājuma apraksts
Ar Noteikumu projektu Nolikumā ietvertais pieteikums tiek papildināts ar prasību, norādīt pasākuma veidu (kampaņa, līdzekļu iegāde, pētījums, prevencija u.c.).
Tāpat pieteikumā nepieciešams norādīt informāciju par līdzvērtīgiem/realizētiem pasākumiem, kā arī nepieciešams atšifrēt pasākuma izmaksas un norādīt informāciju par līdzfinansējuma iespējām.
Pasākuma pieteikumā nepieciešams norādīt arī ar pasākumu saistītos ceļu satiksmes drošības būtiskos veiktspējas indikatorus.
Problēmas apraksts
Pēc atbalstītā ceļu satiksmes negadījumu novēršanas (profilakses) pasākuma realizācijas, nepieciešams iesniegt pārskatu par tā izpildi. 
Risinājuma apraksts
Ar Noteikumu projektu Nolikumā tiek noteikta prasība norādīt realizētā pasākuma veidu (piemēram, kampaņa, līdzekļu iegāde, pētījums, prevencija u.c.), kā arī iekļaut pasākuma pieteikumā definēto ceļu satiksmes drošības būtisko veiktspējas indikatoru izvērtējumu.
Vienlaikus jāsniedz informācija par iespējamiem turpmākajiem rīcības virzieniem, kā arī jānorāda, vai pasākuma turpināšana ir lietderīga.
Problēmas apraksts
Ar Noteikumu projektu tiek grozīta vairāk kā puse Ministru kabineta 2019. gada 11. jūnija noteikumu Nr.245 “Ceļu satiksmes drošības padomes nolikums”, līdz ar to noteikumus nepieciešams izdot no jauna.
Risinājuma apraksts
Ar Noteikumu projektu paredzēts atzīt par spēku zaudējušiem Ministru kabineta 2019. gada 11. jūnija noteikumus Nr.245 "Ceļu satiksmes drošības padomes nolikums" (Latvijas Vēstnesis, 2019/119.4).
Ar Noteikumu projektu tiek pārņemti Ministru kabineta 2019. gada 11. jūnija noteikumos Nr.245 "Ceļu satiksmes drošības padomes nolikums" noteiktie Padomes uzdevumi un tiesības, kārtība, kādā padome veic savus uzdevumus, Padomes sekretariāta funkcijas un lēmumu pieņemšanas procedūru, kā arī abi pielikumi.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Tika saņemts Valsts kancelejas Juridiskā biroja atzinums, projekts ir precizēts atbilstoši atzinumā sniegtajai informācijai par projekta redakciju un normām, kas attiecas uz iekšējo kārtību. Nolikums tiks pieņemts un apstiprināts padomes sēdē.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Satiksmes ministrija, VAS "Ceļu satiksmes drošības direkcija"
Nevalstiskās organizācijas
Biedrība "Latvijas Transportlīdzekļu apdrošinātāju birojs"
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://vktap.mk.gov.lv/public_participations/public_discussions/eb7ab49f-f71b-4b4b-92ea-117b40b7daa7
6.3. Sabiedrības līdzdalības rezultāti
Viedokļi par projektu netika saņemti.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Satiksmes ministrija
Iekšlietu ministrija
Finanšu ministrija
Izglītības un zinātnes ministrija
Tieslietu ministrija
Veselības ministrija
Zemkopības ministrija
Valsts policija
Valsts ugunsdzēsības un glābšanas dienests
VSIA "Latvijas Valsts ceļi"
VAS "Ceļu satiksmes drošības direkcija"
Rīgas Tehniskā universitāte
Valsts tiesu ekspertīžu birojs
Transporta nelaimes gadījumu un incidentu izmeklēšanas birojs
Latvijas Pašvaldību savienība
Biedrība "Latvijas Pasažieru pārvadātāju asociācija"
Biedrība "Latvijas Transportlīdzekļu apdrošinātāju birojs"
Apvienība "Pilsēta cilvēkiem"
Latvijas Darba devēju konfederācija
Latvijas Mobilitātes asociācija
"AUTO ASOCIĀCIJA"
Rīgas valstspilsētas pašvaldība, biedrība “Latvijas Automoto biedrība”, biedrība "Latvijas Motoklubu asociācija",
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

